《断桥》
宋代·董嗣杲

绣毂青骢骤晚风，柳丝翠袅石阑红。
彩篙刺水停飞鷁，华表侵云截卧虹。
杖屦谁归瀛屿去，笙歌自补玉壶空。
重招张祜商新咏，不与当时藓合同。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。